Mazungumzo baina yangu na rafiki yangu
Language: Swahili | Genre: Creative_writing

MAZUNGUMZO BAINA YANGU NA RAFIKI YANGU.

(Ni muda wa muhula mmoja tangu mimi na Sarah kujiunga kwa shule za
upili. Sarah ni rafiki yangu tangu tukiwa darasa la pili)

(Wote tuanatabasamu na kukumbatia a kwa furaha)

MIMI: Hujambo mrembo? Jamani umerembeka kisha umekuwa mkubwa wee!

SARAH: (Huku anatabasamu na aibu zinamvaa) pia wewe mwenzangu naona upo
sawa.

( Tunacheka baada ya kuangaliana na kukumbatiana tena)

MIMI: Habari ya wazazi nyumbani dada yangu? Wote wapo salama?

SARAH: Wapo salama tunashukhru. Na he wako wakoje?

MIMI: pia silalami Mungu amekuwa mwaminifu kwetu sote.

( Tunaelekea kwenye kivuli Cha mti mkubwa ulio kando ya barabara ili
angalau tuketi)

SARAH: Haya basi mwenzio nipo salama za shule tu ndio nilizo nazo.

MIMI: Haya mwenzangu ulijiunga na shule ipi? Mimi nilijiunga na shule ya
wasichana ya Nyamagwa. Ipo kaunti ya Kisii. Na ni shule la kikatoliki.

SARAH: Hongera rafiki. Habari njema hizo. Mimi nipo kwenye shule ya
upili ya Mvuto.

MIMI: ( huku nimebung'aa) aaah ! Na zile alama zako zote mwenzangu vipi
ukaishia shule ya jinsia zote na pia ni ya daraja la chini mno? Yaani
kwa mwaka wetu wewe ndiwe uliongoza Kaunti yote na isitoshe ukawa
mwanafunzi wa kumi Bora nchini. Vipi unaenda kijishule Cha kijijini
jamani

SARAH: ( Akicheka Cheka ni kama hajashtuka na lolote) We Mwenzangu,
hakuna Cha shule kubwa hapa. Wafaa umushukuru Mungu mimi nipo shuleni
kama wenzangu. Wenzetu wangapi wapo nje na hawana uwezo wa kumudu hata
kishuke hiki kidogo? Alafu Yale mnayosoma pale shule yenu ndiyo
tunasomanpia kwa hivyo mimi sina tatizo.

( Huku nikizusha pumzi na kuniuliza maswali, kwani huyu tatizo lake
lipi? Kwani haoni tofauti yote baina ya shule hizi? Ama alienda akawa
mjinga , huyu sio Sarah niliyemjua)

Mwenzangu mawazo mengi ya nini? ( Ananigutua)

MIMI: We nawe na kunishtua jamani. Mbona ukapendelea shule hiyo?
Umeongea sana ila hujanijibu swali langu. Kumbe kuongea sana hujaacha
mwenzangu( namutania huko tukicheka)

SARAH : Kusema kweli Nina mimi niliishia kuenda shule hiyo kutokana na
Changamoto za karo. Mama hangeweza kumudu karo ya shule niliyoitiwa.
Wajua wewe una wazazi wawili na wote wapo kazini kwa hivyo kamwe
hatuwezi kufanana. Alafu pia Nina kaka wadogo pia wanastahili kisomo pia
kwa hivyo ndio sababu iliyonipelekea kwenda shule hiyo unayoita kishule

( Bado nakaa kuchanganyikiwa tu)

MIMI: Nadhani serikali ilikuwa umejitolea kukulipia karo mpaka kidato
cha nne. Isitoshe kuna mfadhili alijitolea akaamua kuwa msaidizi wa
mamako kwani kuliendaje mwenzangu?( Nakumbuka Sarah tukiwa shuleni
hakutaka vitu vya Bure hata make alikuwa amemkanya sana) ama ulighairi?

SARAH: Eti kughairi? Mbona nighairi mwenzio nafasi hiyo niliyoifanyia
kazi mimi. Mimi siku ya kuenda shuleni nilienda kwa ofisi ya Elimu
kaunti yetu. Nikamuuliza Afisa mkuu kuhusu jambo hili ila akanieleza
kuwa hana ujumbe wowote. Nilirejea mpaka shuleni kwa minajili ya
kufuatilia jambo Hilo. Mwalimu mkuu aliniahidi kufuatilia jambo Hilo ila
hakufanikiwa. Mimi nikaa nyumbani kwa muda mrefu baabda ya nyinyi
kujiunga na kidato cha kwanza nikijaribu kuona ufadhili wangu endapo
utanifaa. Siku zikawa wiki na wiki zikawa miezi ( huku machozi
yakimlengalenga) na mpaka wa Leo sijapata kusikia kuhusu ufadhili huo.

MIMI: mwenzangu pole sana. Usilie( huku namupapasa mabega kwa upendo)
wajua walio navyo daima ndio wanaozidi kuchukua za waliokosa. Ila
usikate tamaa maisha haya utatoboa endapo utajikaza shuleni ili upite
vyema. Shule zote ni sawa Sarah, nakubaliana nawe asilimia mia. La
muhimu kutia bidii na tupate alama nzuri na maadili mema.

SARAH: Nakubaliana nawe mwenzangu bidii ndio kila kitu. Shuleni mwetu
tunapewa minarabu na kisha mimi nilikuwa mmoja wa wale walifaulu vyema
na basic tutakapofungua shule tutaenda kwa mbuga la wanyama. Kisha sisi
husoma na kudurusu kwa wingi kwa kuwa tuna maktaba kubwa sana.

MIMI: (Huku nachekacheka) Umesema mna maktaba gani ( wote tunacheka kwa
sauti)

SARAH: wacha ushoga mwenzangu ( huku tena tukicheka )

MIMI: haya basi la muhimu tutie bidii. Shule yetu pia mtihani ulipita
nilikuwa nambari ya pili na nikapewa zawadi ya vitabu na kalamu.
Nafurahia kuwa pia wewe hujalegeza kamba.

(Sarah! Sara!)

SARAH: Naam mama anaitika huku akiniaga na kuondoka nami naondoka
naelekea kwetu.